Dai Greene

David «Dai» Greene (født 1986) er en walisisk hekkeløper som har spesialisert seg på 400 meter hekk, og som konkurrerer internasjonalt for Wales og Storbritannia. I Storbritannia er det kun Kriss Akabusi som har løpt raskere enn Greene på 400 meter hekk, og som dermed innehar den britiske rekorden.

 Karriere 
Som gutt spilte Greene fotball for Swansea City AFC fram til han var 16 år gammel. Han var imidlertid talentfull innen friidrett, og han vant blant annet det walisiske U13-mesterskapet på 75 meter hekk. 

Som junior fikk han sitt gjennombrudd i 2005, da han deltok i Junior-EM i friidrett. Han fikk sølvmedalje, med tiden 51,14, som også var ny personlig rekord. Året etter deltok han i sin første internasjonale turnering som senior i EM i friidrett 2006. Han løp på 50,66, men kvalifiserte seg ikke til finalen. Han fortsatte sine gode resultater som junior, og i U23-EM i friidrett i 2007 vant han gullmedalje med tiden 49,58, igjen ny personlig rekord. Til tross for en ankelskade som satte han ut av trening seks uker tidligere i sesongen vant han løpet, hårfint foran franskmannen Fadil Bellaabouss. 

I 2008 fikk han ingen internasjonale plasseringer. Han deltok i kvalifiseringen til OL, der han kom på tredjeplass, men kvalifiserte seg ikke til OL.

I 2009 ble Greenes virkelige gjennombruddsår som senior. Han fikk sølvmedalje i VM i Berlin, etter å ha vunnet sitt innledende heat med tiden 48,76, deretter greide han ny personlig rekord på 48,27 i semifinalen, der han kun ble slått av Bershawn Jackson. Finalen ble jevn, med bare 0,6 sekunder til andreplassen, som gikk til Javier Culson, og syvendeplassen, som gikk til David Greene. 

I EM i friidrett 2010 i Barcelona vant han gullmedalje med tiden 48,12. 

 Personlige rekorder 
 Øvelse Tid Sted  Dato 400 meter 46,81 s Bedford, Storbritannia 7. mai 2007 400 meter hekk innendørs 47,37 s Wien, Østerrike 30. januar 2007 400 meter hekk utendørs 48,12 s Barcelona, Spania 31. juli 2010

 Referanser 

 Eksterne lenker 

 Team Bath – Andy Turner

Kategori:Britiske hekkeløpere
Kategori:Verdensmestere i friidrett for Storbritannia
Kategori:VM-sølvmedaljevinnere i friidrett for Storbritannia
Kategori:Europamestere i friidrett for Storbritannia
Kategori:Deltakere for Storbritannia under Sommer-OL 2012
Kategori:Friidrettsutøvere under Sommer-OL 2012
Kategori:Diamond League-vinnere
Kategori:Deltakere for Storbritannia under VM i friidrett 2009
Kategori:Deltakere for Storbritannia under VM i friidrett 2011
Kategori:Deltakere for Storbritannia under EM i friidrett 2010
Kategori:Medaljevinnere under Samveldelekene 2010
Kategori:Friidrettsutøvere under Samveldelekene 2010
Kategori:Deltakere for Wales under Samveldelekene 2010